钦定古今图书集成/明伦汇编/氏族典/第215卷 > 何源澄
## 钦定古今图书集成/明伦汇编/氏族典/第215卷 > 何源澄

按《邹县志》：“源澄，隰州知州珠之孙也。天性孝友，膂力
过人。明天启二年，妖贼攻城，源澄时年十七，负八十
八岁，病祖，并护父母，引绳缒城而下。行数里，遇贼，源
澄持铁力斗，复遇一贼，识其祖，指谓贼众曰：‘弱孙负
耋，祖殊可悯’。”乃释之。夜大雨，结草覆其祖，晓又遇贼
千馀人，源澄负祖立道傍诉曰：“此吾老祖病父也，盍
留我以全一家？”卒免于难。至济宁，双足疮泡大如钱，
肉中棘刺百馀处，若罔觉者。